Fábrica de turbinas de Navantia Fene
Navantia volverá repartir o paquete de Nadal
Sociedade 23/11/2015
Navantia volve repartir o “cartucho” de Nadal. A dirección confirmoulle esta mañá ao comité de empresa a súa disposición para volver entregar a cada traballador un paquete con produtos típicos da época do ano. A medida afecta aos traballadores de Navantia Ferrol, Fene e ao conxunto dos “pasivos”, prexubilados, viuvas e pensionistas, segundo confirmou a Radio Fene o presidente do comité de empresa de Navantia Ferrol Javier Galán. O comité de empresa de Navantia Ferrol pechouse esta mañá no edificio da dirección. Non deixaron entrar aos directivos da empresa, reclamando a entrega do paquete de Navidad.
Unha Casa do Concello construida manu militari
Sociedade 22/11/2015
A antiga Casa do Concello de Fene inaugurouse o vinteoito de xaneiro de mil novecentos corenta. O edificio construiuse en pouco máis dun ano en plena guerra civil. As doazóns forzosas de material e a prestación persoal obrigatoria permitiron dotarse a Fene da casa consistorial que arelaban os concelleiros desde había anos. Na edificación ubícase na actualidade o xulgado de paz.
Día de inauguración da escola
Limodre. O último guateque
O sabado 21de novembro péchanse os actos do 90 aniversario da Sociedade de Instrucción Hijos de Limodre, coa Xuntanza de exalumnos e exalumnas da escola fundada en 1925 . A festa empeza ás 21.30h e contará coa actuación do grupo BOJ.
Sorrisos rexistrados no anterior espectáculo
Humor para dar e tomar
O ciclo "Novembro, mes do humor" que o concello de Fene desprega os venres, tráenos esta tarde “Malos hábitos” unha micro misa, protagonizada polas actrices Camila Bossa e Iolanda Muíños. Ás 20.00h . Repártense as invitacións antes do espectáculo, dende as catro da tarde na casa da Cultura de Fene. Remata o ciclo a vindeia semana con Cándido Pazó.
O gañador, Jesús Castro Yáñez
Fene entrega mañá o Premio de Poesía Pérez Parallé
Jesús Castro Yáñez, da Pastoriza (Lugo) estudante do último curso de Odontoloxía, recollerá mañá sabado o premio que o acredita como gañador do Certame de Poesía Xosé María Pérez Parallé polo poemario “ Os nomes e os himnos”. Jesús Castro recibirá ás oito da tarde no CMI Unidade de Fene o galardón, nun acto que pechará a Rondalla Estrelecer.